כללי תאגידי מים וביוב (התקשרות חברה עם רשות מקומית לביצוע גבייה)

{{ח:התחלה}}
{{ח:כותרת|כללי תאגידי מים וביוב (התקשרות חברה עם רשות מקומית לביצוע גבייה), התשע״ד–2013}}

{{ח:פתיח-התחלה}}
{{ח:תיבה|ק״ת תשע״ד, 936|כללי תאגידי מים וביוב (התקשרות חברה עם רשות מקומית לביצוע גבייה)|https://olaw.org.il/takanot/takanot-7352.pdf}}; {{ח:תיבה|תשע״ה, 1389|תיקון|https://olaw.org.il/takanot/takanot-7535.pdf}}; {{ח:תיבה|תשע״ז, 695|תיקון|https://olaw.org.il/takanot/takanot-7776.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותה לפי {{ח:חיצוני|חוק תאגידי מים וביוב#סעיף 26|סעיף 26(ב)(4)}} {{ח:חיצוני|חוק תאגידי מים וביוב|לחוק תאגידי מים וביוב, התשס״א–2001}} (להלן – החוק), קובעת מועצת הרשות הממשלתית למים ולביוב כללים אלה:

{{ח:מפריד}}
{{ח:הערה|שם הכללים צריך להיות: כללי תאגידי מים וביוב (התקשרות חברה עם רשות מקומית לביצוע גבייה), התשע״ד–2014.}}
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בכללים אלה –
{{ח:ת|סוג=הגדרה}} ”הסכם שירותי גבייה“ – הסכם בין חברה לבין רשות מקומית שלפיו הרשות המקומית מספקת שירותי גבייה, כולם או חלקם, לחברה;
{{ח:ת|סוג=הגדרה}} ”כללי אמות המידה“ – {{ח:חיצוני|כללי תאגידי מים וביוב (אמות מידה והוראות בעניין הרמה, הטיב והאיכות של השירותים שעל חברה לתת לצרכניה)|כללי תאגידי מים וביוב (אמות מידה והוראות בעניין הרמה, הטיב והאיכות של השירותים שעל חברה לתת לצרכניה), התשע״א–2011}};
{{ח:ת|סוג=הגדרה}} ”פקודת המסים“ – {{ח:חיצוני|פקודת המסים (גבייה)|פקודת המסים (גבייה), 1929}};
{{ח:ת|סוג=הגדרה}} ”רשות מקומית“ – רשות מקומית המחזיקה אמצעי שליטה בחברה;
{{ח:ת|סוג=הגדרה}} ”שירותי אכיפה“ – הכנת תזכורות לתשלום וחלוקתן, התראות, חשבונות דרישה וניתוקי מים, גביית חובות ואכיפת הגבייה לפי {{ח:חיצוני|פקודת המסים (גבייה)|פקודת המסים}} ולפי כל דין;
{{ח:ת|סוג=הגדרה}} ”שירותי גבייה“ – לרבות קריאת מדי מים, עריכת בדיקות השוואתיות של נתוני צריכת המים, עריכת בירורי שטח, משלוח הודעות על צריכה חריגה, הכנת חשבונות מים וביוב, הפקת שוברי תשלום בבית הדפוס, משלוח השוברים, שירותי קבלת קהל ומוקד טלפוני לצורך גבייה, לרבות שכירת משרדים לקבלת קהל, שירותי קופה, בירור ומענה לפניות ותלונות הציבור בנושאי גבייה והפקת דוחות תקופתיים ומסמכים הנוגעים לגבייה, לפי דרישת התאגיד ובכלל זה: דוח מוני מים לא תקינים, דוח קריאת מונים לפי סוגים, דוח מהויות שימוש ודוח חייבים וגיול חובות;
{{ח:ת|סוג=הגדרה}} ”שיעור פחת הגבייה המוכר“ – שיעור פחת הגבייה שנקבע לאותה חברה {{ח:חיצוני|כללי תאגידי מים וביוב (חישוב עלות שירותי מים וביוב והקמת מערכת מים או ביוב)|בכללי תאגידי מים וביוב (חישוב עלות שירותי מים וביוב והקמת מערכת מים או ביוב), התש״ע–2009}}.

{{ח:סעיף|2|תנאים מקדמיים להתקשרות חברה בהסכם שירותי גבייה}}
{{ח:ת}} חברה רשאית להתקשר עם רשות מקומית בהסכם שירותי גבייה, באישור הממונה, לאחר שבחן את התאמתן של הוראות ההסכם לכללים ולאחר שקבע כי התקיימו כל אלה:
{{ח:תת|(1)}} מרבית השירותים הכלולים בשירותי הגבייה ניתנים באמצעות עובדי הרשות המקומית ולא באמצעות קבלן מטעמה; לעניין זה, ”מרבית השירותים“ – לפי ערכם הכספי במועד ההתקשרות;
{{ח:תת|(2)}} אחוז הגבייה השוטף של הרשות המקומית בגביית ארנונה, לפי הדוחות הכספיים של הרשות המקומית כפי שאישר משרד הפנים, בשנה שקדמה לשנת הכספים שבה נחתמה ההתקשרות, הוא 80% או יותר;
{{ח:תת|(3)}} אין בחברה עובדים שהושאלו מהרשות המקומית לחברה שעיסוקם במתן שירותי גבייה.

{{ח:סעיף|3|מתן שירותים בידי רשות מקומית אחת בלבד}}
{{ח:ת}} התקשרות בהסכם שירותי הגבייה תיעשה עם רשות מקומית אחת בלבד ובתנאי שאותה רשות תספק את שירותי הגבייה הכלולים בהסכם לכלל צרכני החברה.

{{ח:סעיף|4|תנאים בהסכם הגבייה|תיקון: תשע״ה, תשע״ז}}
{{ח:ת}} הסכם שירותי גבייה יכלול את כל ההוראות האלה:
{{ח:תת|(1)}} התחייבות של הרשות המקומית לפעול לביצוע שירותי הגבייה לפי כל הוראות הדין, לרבות {{ח:חיצוני|כללי תאגידי מים וביוב (אמות מידה והוראות בעניין הרמה, הטיב והאיכות של השירותים שעל חברה לתת לצרכניה)|כללי אמות המידה}};
{{ח:תת|(2)}} הוראה ולפיה כל תשלום שייגבה בעד החברה יופקד ישירות לחשבון החברה, וכי אם לא הופקד התשלום ישירות בחשבון החברה, תישא הרשות המקומית בתשלום של ריבית איחורים של החשב הכללי, עד מועד הפקדת התשלום בחשבון החברה;
{{ח:תת|(3)}} הוראה ולפיה סך כל התשלום השנתי המועבר לחברה, לרבות גביית יתרות תשלומים בעד שנים קודמות, לא יפחת מסך כל החיובים השוטפים שהוציאה החברה בניכוי שיעור פחת הגבייה המוכר; פחת התשלום שהועבר מהסכום האמור, תשלים הרשות המקומית לחברה את ההפרש (להלן – סכום ההשלמה); ההתחשבנות לפי הוראות סעיף זה תיעשה עד 31 במרס של כל שנה בעד השנה האחרונה שהסתיימה לפני אותו מועד (להלן – מועד ההתחשבנות);
{{ח:תת|(4)}} הוראה המקנה לחברה זכות לעיין בכל מסמך ולקבל כל נתון או דוח שתבקש, הקשור בגבייה המתבצעת בעדה והתחייבות של הרשות המקומית להעביר לחברה, עם סיום ההסכם, את מסד הנתונים הממוחשב לצורך ביצוע הגבייה, בלא תמורה;
{{ח:תת|(5)}} הוראה הקובעת כי כל תשלום שהצרכן המשלם לא קבע את ייעודו במפורש, יחולק בין חובות הצרכן לרשות המקומית לבין חובותיו לחברה, כפי שהיו במועד התשלום בפועל, לפי חלקם היחסי;
{{ח:תת|(6)}} התחייבות של הרשות המקומית לספק את שירותי הגבייה לכלל צרכני החברה, לפי {{ח:פנימי|סעיף 3|סעיף 3}}, לרבות במקרה של שינוי תחום החברה;
{{ח:תת|(7)}} הוראות בדבר התמורה בעד שירותי הגבייה, איסור על תשלום תמורה נוספת והמועדים לתשלום התמורה לפי {{ח:פנימי|סעיף 5|סעיפים 5 עד 7}}, וכן הוראה הקובעת כי הרשות המקומית לא תבצע ניכוי או קיזוז של עמלת הגבייה או של כל סכום אחר שחבה החברה לרשות המקומית;
{{ח:תת|(8)}} הוראות בדבר פיקוח על שירותי הגבייה לפי {{ח:פנימי|סעיף 8|סעיף 8}};
{{ח:תת|(9)}} הגבלה על תקופת ההסכם לפי {{ח:פנימי|סעיף 10|סעיף 10}}.

{{ח:סעיף|5|היקף התמורה בעד שירותי הגבייה|תיקון: תשע״ה, תשע״ז}}
{{ח:תת|(א)}} תמורת אספקתם של מלוא שירותי הגבייה בעד שירותי מים וביוב שוטפים לצרכנים שאינם הרשות מקומית או תאגיד בשליטתה, תשלם החברה לרשות המקומית סכום שלא יעלה על 3% מסך כל התשלומים שהרשות גבתה בפועל בעד אותם שירותים.
{{ח:תת|(ב)}} תמורת אספקתם של מלוא שירותי הגבייה בעד שירותי מים וביוב שוטפים לרשות מקומית או לתאגיד בשליטתה תשלם החברה לרשות המקומית סכום שלא יעלה על 0.5% מסך כל התשלומים שהרשות גבתה בפועל בעד אותם שירותים.
{{ח:תת|(ג)}} תמורת אספקתם של מלוא שירותי הגבייה בעד שירותי מים וביוב שאינם שירותים שוטפים, ובכללם גביית היטלי פיתוח, תשלם החברה לרשות המקומית סכום שלא יעלה על 0.5% מסך כל התשלומים שהרשות גבתה בפועל בעד אותם שירותים.
{{ח:תת|(ד)}} לא נתנה הרשות המקומית את מלוא שירותי הגבייה, תופחת התמורה המרבית כמפורט בסעיפים קטנים (א) עד (ג) בהיקף העלות בפועל לחברה של שירותי הגבייה שהרשות המקומית לא נתנה.
{{ח:תת|(ה)}} בסעיף זה, ”תשלומים“ – סכומים בלא מס ערך מוסף.

{{ח:סעיף|6|איסור על תשלום תמורה נוספת}}
{{ח:ת}} לא תשולם לרשות המקומית כל תמורה נוספת, ישירה או עקיפה, בעד שירותי הגבייה, לרבות בעד הוצאות ששילמה הרשות המקומית לצדדים שלישיים כגון עלות רכישתם, הנפקתם ומשלוחם של טפסים, הודעות ודרישות תשלום וכן לא ישולם לרשות המקומית כל תשלום נוסף מצד ג׳ בעד שירותי הגבייה, למעט הכנסות מפעולות אכיפה לפי {{ח:חיצוני|פקודת המסים (גבייה)|פקודת המסים}}.

{{ח:סעיף|7|המועד לתשלום העמלה}}
{{ח:ת}} תשלום עמלת הגבייה לרשות המקומית יתבצע אחת לתקופה ובלבד שהתדירות לא תעלה על אחת לחודש.

{{ח:סעיף|8|פיקוח}}
{{ח:ת}} החברה תקבע בהסכם שירותי גבייה הוראות לפיקוח על שירותי הגבייה שמבצעת הרשות המקומית; ההוראות יכללו, לכל הפחות:
{{ח:תת|(1)}} הוראה על מינוי עובד מבין עובדי הרשות המקומית ועובד מבין עובדי החברה שיהיה אחראי שירותי גבייה;
{{ח:תת|(2)}} זכות בלעדית של החברה לכפות את החלפתו של אחראי הגבייה מטעם הרשות המקומית, בתוך 30 ימים ממועד הודעת החברה על רצונה בהחלפתו, ובלבד שניתנה לרשות המקומית הזדמנות להשמיע את טענותיה בעניין;
{{ח:תת|(3)}} הוראות לעניין האופן שבו תגבה החברה את סכום ההשלמה כאמור {{ח:פנימי|סעיף 4|בסעיף 4(3)}} וביניהן, בין השאר, הוראות אלה לפחות:
{{ח:תתת|(א)}} הוראה המורה על העברת סכום ההשלמה בתוך 30 ימים ממועד ההתחשבנות;
{{ח:תתת|(ב)}} הוראה המורה על ביטול ההסכם אם סכום ההשלמה לא הועבר במועד הקבוע בפסקת משנה (א);
{{ח:תתת|(ג)}} הוראה המורה על ביטול ההסכם אם בוצע קיזוז סכומים שחבה הרשות המקומית כנגד סכום ההשלמה;
{{ח:תתת|(ד)}} הוראה המורה כי סכום ההשלמה יישא ריבית איחורים של החשב הכללי מהמועד הקבוע בפסקת משנה (א) עד מועד התשלום בפועל.

{{ח:סעיף|9|חובות לפי דין}}
{{ח:ת}} אין באמור בכללים אלה כדי לגרוע מכל חובה החלה על החברה לפי דין לרבות חובת מכרז, החובה לעמוד {{ח:חיצוני|כללי תאגידי מים וביוב (אמות מידה והוראות בעניין הרמה, הטיב והאיכות של השירותים שעל חברה לתת לצרכניה)|בכללי אמות המידה}} וקבלת אישור הממונה לפי {{ח:חיצוני|חוק תאגידי מים וביוב#סעיף 26|סעיף 26(ב)(4) לחוק}} להתקשרות לקבלת שירותי גבייה לפי כללים אלה.

{{ח:סעיף|10|תקופת ההסכם}}
{{ח:ת}} תקופת ההסכם לא תעלה על שלוש שנים ויהיה ניתן לחדשו בתום התקופה, בכפוף לאישור הממונה לפי כללים אלה.

{{ח:סעיף|11|הוראת שעה|תיקון: תשע״ה, תשע״ז}}
{{ח:ת}} על אף האמור {{ח:פנימי|סעיף 4|בסעיפים 4(3)}} {{ח:פנימי|סעיף 5|ו־5(א) לכללים אלה}}, בתקופה שמיום ח׳ באדר ב׳ התשע״ד (10 במרס 2014) עד יום כ״ט בטבת התשע״ט (31 בדצמבר 2018), יראו לגבי חברה שחתמה עד יום ז׳ באדר ב׳ התשע״ד (9 במרס 2014) על הסכם גבייה עם הרשות המקומית וקיבלה את אישור הממונה בעת חתימתו, כאילו –
{{ח:ת}} {{ח:הערה|הנוסח שולב בכללים כהוראת שעה מיום 10.3.2014 ועד יום 31.12.2018.}}

{{ח:חתימות|י״א באדר א׳ התשע״ד (11 בפברואר 2014)}}
* '''אלכסנדר קושניר'''
יושב ראש מועצת הרשות הממשלתית למים ולביוב
{{ח:סוגר}}
{{ח:סוף}}
[[קטגוריה:בוט חוקים]]